Source: http://kirkkonummi.cloudnc.fi/fi-FI/Toimielimet/Sivistys_ja_vapaaaikalautakunta/Kokous_3112018/SIV_Lausunto_Masalanportin_asemakaavan_v(5801)
Timestamp: 2019-09-19 11:32:09+00:00
Document Index: 26308316

Matched Legal Cases: ['§ 6', '§ 39', '§ 18', '§ 23', '§ 400', '§ 64', '§ 3', '§ 4', '§ 5', '§ 7', '§ 8', '§ 9']

SIV Lausunto Masalanportin asemakaavan valmisteluaineistosta | Kirkkonummi
Kokous 31.1.2018
SIV Lausunto Masalanportin asemakaavan valmisteluaineistosta
Sivistys- ja vapaa-aikalautakunta, kokous 31.1.2018
§ 6 SIV Lausunto Masalanportin asemakaavan valmisteluaineistosta
Kuntatekniikan lautakunta, 23.11.2017
Anna Hakamäki, kaavoitusarkkitehti, anna.hakamaki@kirkkonummi.fi
Kaavan vireilletulo ja aikataulu
Masalanportin asemakaava sisältyy Kirkkonummen kaavoitusohjelmaan 2017-2021. Aloite asemakaavan laatimiseksi on tullut alueen yhdeltä maanomistajalta, Fastighets Ab Implementiltä.
Asemakaava on tullut vireille 17.6.2016. Osallistumis- ja arviointisuunnitelma on hyväksytty yhdyskuntatekniikan lautakunnassa 19.5.2016 (§ 39) ja sitä on tarkistettu yhdyskuntatekniikan lautakunnan päätöksellä 16.2.2017 (§ 18). Kaavaluonnosta käsiteltiin 20.4.2017 (§ 23) ja se palautettiin valmisteluun, jotta kaavaratkaisu vastaisi paremmin kaavoituksen käynnistämissopimuksen (kh 21.12.2015 § 400) tavoitteita.
Suunnittelualueen sijainti ja suunnittelun taustaa
Suunnittelualueella toimii tällä hetkellä metallialan yrityksiä, koiraurheilupalveluita tarjoava agilitykeskus sekä polttoaineen kylmäasema. Suunnittelualue kuuluu kunnallistekniikan piiriin. Lähimmät palvelut sijaitsevat radan länsipuolella Masalantien lähiympäristössä sekä Kartanonrannan asuinalueella.
Kaavan tavoitteena on mahdollistaa vanhusten hoivakodin ja palveluasuntojen, erityisryhmien asuntojen sekä kerrostaloasuntojen rakentaminen hyvän joukkoliikenteen palvelutason alueelle. Hankkeen tavoitteena on myös osoittaa tila paloasemalle Sundsbergintien eteläpuoliselle alueelle.
Asemakaavan keskeinen sisältö
Asemakaavaluonnosta on tarkastettu yhdyskuntatekniikan lautakunnan evästyksen mukaisesti siten, että kaavaratkaisun pääasiallisena tavoitteena on mahdollistaa vanhuksille tarkoitettujen hoivapalveluiden sekä palvelu- ja erityisasumisen (kuten senioriasuntoja) sijoittuminen alueelle.
Asemakaavassa osoitetaan tilavaraukset noin 4000 k-m2:n suuruiselle vanhusten hoivakodille (P), jonne saa sijoittaa myös päiväkodin ja myymälätilaa. Alueelle osoitetaan noin 7000 k-m2 palvelu- ja erityisasumista (P). Alueelle on osoitettu myös tavanomaista asuinrakentamista (AK) yhteensä noin 8000 k-m2. Kortteliin 2034 sisälle on merkitty asumista palveleva yhteiskäyttöinen korttelialue leikki- ja oleskelualuetta varten (AH) vanhusten palvelutalon viereen. Kerrostalotonttien pysäköintipaikat (LPA) on osoitettu keskitetysti korttelin länsi- ja itäreunalle.
Asemakaavassa osoitetaan lisäksi paloasema Eteläisen Salmitien varteen (P) sekä tilavaraukset Kehä III:n ja Sundsbergintien eritasoliittymän toteuttamiseksi. Eritasoliittymän alue siirretään ehdotusvaiheessa Suvimäen ja Majvikin asemakaavaan. Asemakaava turvaa myös kylmäaseman (LH) toiminnan jatkumisen alueella. Salmitien katulinjaus muuttuu niin, että se ja Eteläinen Salmitie liittyvät Sundsbergintiehen kiertoliittymällä. Myös Sundsbergintien katulinjaus siirtyy Kehä III:n liittymän parantamisen vuoksi. Asemakaavassa varaudutaan lisäksi uuden kaupunkiraiteen tilavarauksiin ja muutoksiin juna-aseman ympäristössä. Kevyen liikenteen Salmitietä suorempi yhteys suunnittelualueelta Masalan juna-asemalle on tarkoitus hoitaa rata-alueen kautta siihen saakka, kunnes suunnittelualueen pohjoisosassa sijaitsevan toimitilatontin (KTY) nykyinen käyttötarkoitus muuttuu. Kaavassa osoitetaan alueen ja Suvimäen yhdistävä kevyen liikenteen silta.
Sundetin luonnonsuojelualue (SL) säilyy asemakaavassa ennallaan. Vesialue (w) on merkitty aiemmasta poiketen ainoastaan sen osa-alueeksi.
Asemakaava tuo alueelle noin 400 uutta asukasta ja noin 110 uutta työpaikkaa vanhusten hoivakotiin, päiväkotiin, palveluasumiseen ja muihin palveluihin. Paloasemaan sijoittuu arviolta 20 työpaikkaa.
Alueelta on laadittu meluselvitys (2014 ja 2016), luontoselvitykset (2015 ja 2016-2017), liikenneselvitys ja kiertoliittymien toimivuustarkastelu (2016), tärinäselvitys (2017, täydentyy ehdotusvaiheessa), ilmanlaatua koskeva selvitys (2016), pilaantuneiden maa-alueiden selvitys sisältäen paloaseman alueen pohjatutkimuskairaukset (2016). Lisäksi kaavoituksen aikana ovat valmistuneet Kantatien 50 (Kehä III) aluevaraussuunnitelma (2016), Kantatien 50 (Kehä III) aluevaraussuunnitelman meluselvitys (2016) ja Kirkkonummen kunnan hulevesimalli (2016). Suunnittelualueelle on tehty näiden selvitysten perusteella vuoden 2017 aikana tarkastelu Salmitien uuden linjauksen edellyttämistä rakenteista Kehä III:n reunassa sekä alustava hulevesien hallinnan tarkastelu. Tarkasteluja täydennetään kaavaehdotusvaiheessa kunnallistekniikan yleissuunnitelmassa.
Kaavan hyväksyminen edellyttää maankäyttösopimusta kunnan sekä kaavoitusaloitteen tehneen maanomistajan välillä.
Valmistelija: Anna Hakamäki, puh. 050-4137 467,
anna.hakamaki(at)kirkkonummi.fi
- Masalanportin asemakaavaluonnos, kaavaselostus
- Masalanportin asemakaavaluonnos, kaavaselostuksen liitteet
asettaa Masalanportin asemakaavaluonnoksen (piir.nro: 3320) asiakirjoineen MRL:n 62 §:n ja MRA 30 §:n mukaisesti julkisesti nähtäville vähintään 30 vuorokauden ajaksi.
- sivistys- ja vapaa-aikatoimi
- Uudenmaan ELY-keskus
- Caruna Espoo Oy
edellyttää, että ennen Masalanportin asemakaavan hyväksymistä kunnanvaltuustossa tulee kunnan ja alueen yksityisten maanomistajien välillä olla hyväksytty ja allekirjoitettu maankäyttösopimus.
Arkkitehti Arja Sippola ja FCG Arkkitehdit Oy:stä ja kaavoitusarkkitehti Anna Hakamäki esittelivät kaavaluonnoksen lautakunnalle.
Kuntatekniikan lautakunta päätti päätösehdotuksen mukaan.
Yhdyskuntatekniikan lautakunta on 23.11.2017 § 64 päättänyt asettaa Masalanportin asemakaavan valmisteluaineiston nähtäville ajaksi 18.12.2017 – 24.1.2018. Aineistosta pyydetään lausuntoa 9.2.2018 mennessä.
Asukastilaisuus pidettiin torstaina 11.1.2018 kello 18 – 20 Nissnikun koulun ruokasalissa.
Tavoitteena on, että asemakaava hyväksytään vuonna 2018, kunnallistekniikan rakentaminen suunnitellaan ja rakennetaan vuosina 2019 ja 2020 ja talonrakentaminen käynnistyy vuonna 2021.
Suunnittelualue sijaitsee Masalan rantaradan, Kehä III:n ja Sundsbergintien välisellä alueella. Alueella toimii nyt metallialan yrityksiä, koiraurheilupalveluita tarjoava agilitykeskus sekä polttoaineen kylmäasema. Alueella asuu yksi asukas vuonna 2017. Lähimmät palvelut sijaitsevat Masalan taajamassa ja Kartanonrannan asuinalueella. Suunnittelualueelle on hyvät kevyen liikenteen ja joukkoliikenteen yhteydet.
Suunnittelualueen kokonaispinta-ala on noin 26 ha, joka on pääosin yksityisessä omistuksessa. Muita maanomistajia ovat Kirkkonummen kunta ja Suomen valtio.
Kirkkonummen yleiskaavassa 2020 suunnittelualue on merkitty yritystoiminnan alueeksi (PT). Merkinnän mukaan alue varataan yksityisille palveluille, hallinnolle ja muulle yritystoiminnalle. Masalan osayleiskaavan laatiminen on kuitenkin vireillä, ja siinä tarkastellaan myös Masalanportin maankäyttöä.
Kirkkonummen kaavoitusohjelman 2017 – 2021 mukaan kaavahankkeen tavoitteena on toteuttaa alueelle hoivakotitoimintaa ja kerrostalovaltaista asuinrakentamista. Hankkeen tavoitteena on myös osoittaa tila 70-paikkaiselle päiväkodille hoivakotiyksikön yhteyteen ja paloasemalle Sundsbergintien eteläpuoliselle alueelle.
Sundetin luonnonsuojelualue säilyy asemakaavassa ennallaan. Sundetiin laskeva oja muuttuu lähivirkistysalueeksi Sundsbergintien pohjoispuolella.
Asemakaava tuo alueelle noin 400 uutta asukasta ja noin 110 uutta työpaikkaa vanhusten hoivakotiin, päiväkotiin, palveluasumiseen ja muihin palveluihin. Paloasemalle sijoittuu arviolta 20 työpaikkaa. Masalan tavoiteltava väestönkasvu uusissa kaavoissa on yhteensä noin 5000 asukasta.
Asemakaava lisää alueen palvelutarjontaa, monipuolistaa asuntotarjontaa ja parantaa kevyen liikenteen yhteyksiä. Suunnittelualueella on nyt vajaasti toteutunut teollisuus- ja työpaikka-alue. Rakennukset ovat nykyisin vajaakäytössä ja ympäristö jäsentymätön. Asemakaavan myötä alueen taajamakuva siistiytyy ja kokonaisuudessaan asemakaava vaikuttaa myönteisesti alueen kaupunkikuvaan.
Masalan alueen asukaslisäyksen vuoksi on tarpeellista toteuttaa Nissnikun koulun laajennus (mahdollisesti uudisrakentamalla) sekä uusi Sarvvikin oppimiskeskus.
Sivistys- ja vapaa-aikalautakunta päättää todeta, että sillä ei ole huomautettavaa Masalanportin asemakaavan valmisteluaineistoon.
2017-11-23-Masalanportti beskrivning.pdf.pdf (pdf, 13340 kt)
2017-11-23_Masalanportti_AK.pdf.pdf (pdf, 1467 kt)
2017-11-23_Masalanportti_havainnekuva.pdf.pdf (pdf, 3269 kt)
2017-11-23-Masalanportti_selostus.pdf.pdf (pdf, 12718 kt)
SVOJ Lausunto Masalanportin asemakaavan valmisteluaineistosta.xml (xml, 6 kt)
VAJ Lausunto Masalanportin asemakaavan valmisteluaineistosta.xml (xml, 6 kt)
SFUS Utlåtande om beredningsmaterialet till detaljplanen för Masabyporten.xml (xml, 7 kt)
§ 3 Sivistys- ja vapaa-aikalautakunnan vuoden 2018 talousarvioon liittyvän käyttösuunnitelman hyväksyminen (kh)
§ 4 Kunnallisen perhepäivähoidon kustannusten korvaukset 2018
§ 5 Vahingonkorvausvaatimus - auton rikkoutuminen 12.8.2017, Kantvikin venekerhon pysäköintipaikka
§ 7 SIVL Lausunto Masalan osayleiskaavan valmisteluaineistosta
§ 8 Kirkkonummen kunnan kiinteistösalkutus
§ 9 Koulumatka - tiellä kulkeminen Pihlajatie 28 lähimmille pysäkeille